Rower gevonnis vir nege moorde | Maroela Media
Lt.kol. Carl van der Vyver (Foto: SAPD/Facebook)
Sandile Gumede (32) is Donderdag in die hooggeregshof in Pietermaritzburg nege lewenslange vonnisse opgelê ná 'n transitorooftog.
Kapt. Simphiwe Mhlongo, woordvoerder van die direktoraat vir prioriteitsmisdaadondersoeke (die Valke), sê Gumede is skuldig bevind en gevonnis vir 'n transitorooftog en die moord op ao. Sifundo Musa en lt.kol. Carl van der Vyver.
"Ao. Musa, van die spesiale taakspan en lt.kol. Van der Vyver, van misdaadintelligensie, is op 1 Februarie 2019 in Nongoma in die noorde van KwaZulu-Natal doodgeskiet in 'n skietery met swaar gewapende transitorowers," het Mhlongo gesê. "Sewe verdagtes is ook tydens die skietery noodlottig gewond."
Gumede is ná die voorval in hegtenis geneem en was in besit van die voertuig wat tydens die rooftog gebruik is.
Lede van die Valke se eenheid vir ernstige georganiseerde misdaad in Pietermaritzburg, het suksesvol sy borgtog teengestaan totdat hy gevonnis is, het Mhlongo bygevoeg.
"Gumede is 20 jaar tronkstraf opgelê vir die transitorooftog, en nege lewenslange vonnis vir die moord op die twee polisiebeamptes en sy sewe medepligtiges. Hy is 'n verdere 10 jaar tronkstraf opgelê vir elke aanklag van poging tot moord. Die vonnisse sal gelyklopend uitgedien word."
Genl.maj. Leseja Senona, provinsiale hoof van die Valke, het die vonnis verwelkom. "Ek loof die ondersoekspan vir hul toewyding in hierdie ondersoek. Dit wys dat hulle 'n dossier, wat goed ondersoek is, vir die regter aangebied het. Sy vonnis sal 'n les wees vir enige ander voornemende misdadigers."
Eiendomsagent in hof oor bedrog
"Sy vonnis sal 'n les wees vir enige ander voornemende misdadigers."", hulle lees nie die nie, nog minder koerante of enige media
Binnekort is die knaap uit op borg of spesiale borg magtag net om wéér te oortree! Regtig 'n jammerte dat ons lewenslank net 25 jaar is en nie die prentjie in ons koppe nie mmmmmmmmm
Alweer word gelyklopend uitgedien…so effektief 1 x Lewenslange vomnnis…die regstelsel bevoordeel misdaad
Gelyklopende beteken net dat hy nie die straf kry wat hy vir sy gruwelike lewe moet kry nie.
Die SAPS se speurders werk hard om die…….. uiteindelik in die tronk kry en dan kry dit oor paar jaar parool sodat hy net met sy gruwels kan voortgaan.